pythainlp/thai-wiki-dataset-v4 huggingface dataset:
เกลม็อง อาแดร์

เกลม็อง อาแดร์  เป็นนักประดิษฐ์และวิศวกรชาวฝรั่งเศส มีชื่อเสียงจากการเป็นผู้บุกเบิกการบินของฝรั่งเศส
อาแดร์เป็นนักประดิษฐ์ทั้งในสาขาวิศวกรรมไฟฟ้าและวิศวกรรมเครื่องกล แรกเริ่มเขาศึกษาวิศวกรรมไฟฟ้าก่อน และใน ค.ศ. 1878 เขามีส่วนพัฒนาโทรศัพท์ซึ่งคิดค้นโดยอเล็กซานเดอร์ เกรแฮม เบลล์ ซึ่งนำไปสู่การติดตั้งเครือข่ายโทรศัพท์ในกรุงปารีสใน ค.ศ. 1880 และพัฒนาไปสู่ระบบส่งสัญญาณเสียงแบบสเตอริโอ อาแดร์ประดิษฐ์เครื่องยนต์ V8 สำหรับการแข่งรถจากปารีส-มาดริด แต่ผลิตขึ้นมาเพียงสามหรือสี่ชุดเท่านั้น
หลังประดิษฐ์เครื่องยนต์ V8 อาแดร์หันไปทำงานด้านกลศาสตร์การบิน เขาทุ่มเทเวลาที่เหลือของชีวิตและเงินทองมากมายไปในด้านนี้ เขาศึกษางานของหลุยส์ ปีแยร์ มูยาร์ เกี่ยวกับการบินของนก นำไปสู่การประดิษฐ์อุปกรณ์การบินใน ค.ศ. 1886 โดยตั้งชื่อมันว่า "อาแดเรออล" มันเป็นอุปกรณ์ที่มีลักษณะเหมือนปีกของค้างคาว อุปกรณ์นี้มีปีกกว้าง 14 เมตร ติดตั้งเครื่องยนต์ไอน้ำขนาดเล็กกำลัง 20 แรงม้า เฉพาะเครื่องยนต์หนัก 51 กิโลกรัม น้ำหนักรวมทั้งหมด 300 กิโลกรัม อาแดร์ทดสอบการบินในวันที่ 9 ตุลาคม ค.ศ. 1890 มันสามารถบินได้ระยะทาง 50 เมตรที่ความสูง 20 เซนติเมตร
หลังจากนั้น เขาเริ่มประดิษฐ์อากาศยานลำที่สองที่ชื่อว่า "อาวียง 2" แต่ทำไม่ทันเสร็จก็ล้มเลิกกลางคัน และหันไปสร้างอากาศยานแบบใหม่ที่ชื่อว่า "อาวียง 3" โดยได้รับทุนบางส่วนจากกองทัพฝรั่งเศส อากาศยานแบบที่สามนี้สามารถบินได้ราว 100 เมตร แต่กองทัพฝรั่งเศสก็ยังคงไม่ประทับใจ จึงยกเลิกการสนับสนุน
เอเอฟซีแชมเปียนส์ลีก 2021 รอบคัดเลือกเพลย์ออฟ

เอเอฟซีแชมเปียนส์ลีก 2021 รอบคัดเลือกเพลย์ออฟ จะลงเล่นตั้งแต่วันที่ 7 ถึง 14 เมษายน พ.ศ. 2564. ทั้งหมด 18 ทีมจะเข้าร่วมในรอบคัดเลือกเพลย์ออฟที่จะตัดสินหาแปดทีมที่เหลือจาก 40 พื้นที่ใน รอบแบ่งกลุ่ม ของ เอเอฟซีแชมเปียนส์ลีก 2021.
ทีม.
18 ทีมด้านล่างนี้, แบ่งแยกออกเป็นสองโซน (โซนตะวันตกและโซนตะวันออก), จะเข้าสู่รอบคัดเลือกเพลย์ออฟ, ประกอบไปด้วยสองรอบ:
รูปแบบ.
<section begin=รูปแบบ />
ในรอบคัดเลิอกเพลย์ออฟ, แต่ละคู่จะลงเล่นในนัดเดียว. ต่อเวลาพิเศษ และ การดวลลูกโทษ จะถูกนำมาใช้ตัดสินหาทีมชนะเลิศในกรณีที่จำเป็น.<section end=รูปแบบ />
ตารางการแข่งขัน.
ตารางการแข่งขันของแต่ละรอบเป็นไปดังต่อไปนี้.
สายการแข่งขัน.
<section begin=Bracket />
สายการแข่งขันของรอบคัดเลือกเพลย์ออฟสำหรับแต่ละโซนเป็นการกำหนดขึ้นโดยเอเอฟซีซึ่งขึ้นอยู่กับอันดับสมาคมของแต่ละทีม โดยทีมที่มาจากสมาคมที่มีอันดับสูงกว่าจะได้เป็นเจ้าภาพสำหรับนัดนั้น, โดยได้รับการประกาศอย่างเป็นทางการโดยเอเอฟซีก่อนที่จะถึงรอบแบ่งกลุ่ม แต่ละทีมที่มาจากสมาคมเดียวกันจะไม่สามารถจัดวางอยู่ในรอบเพลย์ออฟคู่เดียวกันได้.<section end=Bracket />
รอบเบื้องต้น.
สรุปผลการแข่งขัน.
ทั้งหมดสี่ทีมจะลงเล่นในรอบเบื้องต้น.
<section begin=รอบเบื้องต้น />
<section end=รอบเบื้องต้น />
รอบเพลย์ออฟ.
สรุปผลการแข่งขัน.
ทั้งหมด 16 ทีมที่ลงเล่นในรอบเบื้องต้นรอบ 2: 14 ทีมที่เข้าสู่ในรอบนี้ และสองทีมผู้ชนะของรอบเบื้องต้น.
<section begin=รอบเพลย์ออฟ />
<section end=รอบเพลย์ออฟ />
หมายเหตุ.
<templatestyles src="Reflist/styles.css" />
หมาป่าจอมราชันย์

หมาป่าจอมราชันย์  เป็นละครโทรทัศน์ออนไลน์ปี 2020 นำแสดงโดย หวังต้าลู่ , หลี่ชิ่น , เซียวจ้าน ออกอากาศแบบวันเดียวจบ จำนวน 49 ตอน ในวันที่ 19 พฤศจิกายน 2020 พร้อมกันทาง Tencent Video , iQiyi , Youku ในประเทศจีน ส่วนในประเทศไทย รับชมได้ทาง Monomax 
เนื้อเรื่อง.
หม่าไจซิง (หลี่ชิ่น) บังเอิญพบเด็กหนุ่มคนหนึ่งในหุบเขาหมาป่า เธอตั้งชื่อให้เขาว่า หลางไจ่ (หวังต้าลู่) ทั้งคู่เที่ยวเล่นกันอย่างมีความสุข แต่แล้ววันหนึ่งเกิดเหตุไม่คาดฝันเมื่อฝูงหมาป่าถูกไล่ล่า หลางไจ่เสียสละช่วยหมาป่าตัวน้อยแต่กลับตกลงไปในเหวลึกและหายตัวไป ผ่านไป 8 ปี หม่าไจซิงก็ได้มาพบกับหลางไจ่อีกครั้ง แต่เขากลายเป็น ป๋อหวัง องค์ชายที่มีสถานะสูงส่งและคิดว่าเธอเป็นผู้ทรยศ
อีแทมบูทอล

อีแทมบูทอล (EMB, E) เป็นยาที่มักใช้สำหรับรักษาวัณโรค มักให้ร่วมกับยารักษาวัณโรคอื่น ๆ เช่น ไอโซไนอะซิด, ไรแฟมพิซิน และไพราซินาไมด์ นอกจากนี้ยังอาจใช้ในการรักษา "Mycobacterium avium" complex และ "Mycobacterium kansasii" ใช้ยาด้วยการรับประทานทางปาก
ผลข้างเคียงที่พบบ่อย ได้แก่ ปัญหาเกี่ยวกับการมองเห็น ปวดข้อ คลื่นไส้ ปวดศีรษะ และรู้สึกเหนื่อยล้า ผลข้างเคียงอื่น ๆ ได้แก่ ปัญหาเกี่ยวกับตับและอาการแพ้ [3] ไม่แนะนำให้ใช้กับผู้ที่เป็นโรคเส้นประสาทตาอักเสบ มีปัญหาเกี่ยวกับไตอย่างมาก หรืออายุต่ำกว่าห้าขวบ การใช้ระหว่างตั้งครรภ์หรือให้นมบุตรไม่พบว่าก่อให้เกิดอันตราย ในสหรัฐอเมริกา องค์การอาหารและยาสหรัฐได้แสดงความกังวลเกี่ยวกับปัญหาสายตาในทารกหากใช้ระหว่างตั้งครรภ์ เชื่อกันว่าอีแทมบูทอลทำงานโดยขัดขวางการเมแทบอลิซึมของแบคทีเรีย
อีแทมบูทอลถูกค้นพบในปี พ.ศ. 2504 อยู่ในรายชื่อยาที่จำเป็นขององค์การอนามัยโลก และมีจำหน่ายเป็นยาสามัญ
แป็งเกอ

แป็งเกอ  เป็นสกุลเงินของประเทศฮังการีระหว่างวันที่ 1 มกราคม 1927 เมื่อเข้ามาแทนที่โกโรนอจนถึงวันที่ 31 กรกฎาคม 1946 ซึ่งถูกแทนที่ด้วยโฟรินต์ แป็งเกอแบ่งออกเป็น 100 ฟิลเลร์  แม้ว่าแป็งเกอจะเป็นส่วนหนึ่งของโครงการรักษาเสถียรภาพหลังสงครามโลกครั้งที่ 1 แต่สกุลเงินก็กลับอยู่ได้เพียง 20 ปี และประสบกับภาวะเงินเฟ้อที่รุนแรงที่สุดเท่าที่เคยมีการบันทึกไว้
ประวัติ.
เงินเฟ้อขั้นรุนแรง.
ค่าเงินแป็งเกอสูญเสียไปหลังสงครามโลกครั้งที่ 2 ซึ่งประสบกับภาวะเงินเฟ้อที่สูงที่สุดเท่าที่เคยมีการบันทึกไว้ มีความพยายามหลายครั้งที่จะสลายอัตราเงินเฟ้อเช่นการเรียกเก็บเงินทุน 75% ในเดือนธันวาคม 1945 อย่างไรก็ตามสิ่งนี้ไม่ได้หยุดภาวะเงินเฟ้อที่รุนแรงแต่อย่างใด และราคายังคงไม่สามารถควบคุมได้โดยมีการสร้างหน่วยเงินตรามากขึ้นเรื่อย ๆ หน่วยเงิน "milpengő" (หนึ่งล้านแป็งเกอ) และ "b.-pengő" (การออกเสียง: bilpengő, หนึ่งล้านล้าน (1,000,000,000,000) pengő) ถูกนำมาใช้เพื่อบรรเทาสำหรับการคำนวณด้วยการลดจำนวนศูนย์ และทำให้สามารถนำรูปแบบธนบัตรกลับมาใช้ใหม่ได้โดยมีการเผลี่ยนเพียงสีและหน่วยเงินเท่านั้น
ออโดแป็งเกอ.
ออโดแป็งเกอ (แปลตรงตัว: "แป็งเกอภาษี") เริ่มนำมาใช้เมื่อวันที่ 1 มกราคม 1946 เป็นหน่วยบัญชีสำหรับการวางแผนงบประมาณ อย่างไรก็ตามตั้งแต่วันที่ 8 กรกฎาคม พ.ศ. 2489 ได้รับอนุญาตให้ใช้เป็นเงินจ่ายหนี้ตามกฎหมาย มีจุดมุ่งหมายเพื่อรักษาค่าของมันเมื่อแป็งเกอราคาตกลง อย่างไรก็ตามแม้ว่ามูลค่าของเงินจะเพิ่มขึ้นอย่างมากเมื่อเทียบกับแป็งเกอ (จนถึง 2 × 1021 แป็งเกอ) แต่ออโดแป็งเกอก็ยังคงได้รับความเดือดร้อนอย่างหนักจากภาวะเงินเฟ้อ ภายในเดือนกรกฎาคมปี 1946 adópengő กลายเป็นสกุลเงินหมุนเวียนเพียงสกุลเดียว เนื่องจากมูลค่าของแป็งเกอลดลงถึงขนาดที่แม้แต่ธนบัตร 100 ล้าน b.-pengő ก็ไร้ค่า
จุดจบของแป็งเกอ.
เศรษฐกิจฮังการีจะมีเสถียรภาพได้ก็ต่อเมื่อมีการเปิดตัวสกุลเงินใหม่ดังนั้นในวันที่ 1 สิงหาคม พ.ศ. 2489 จึงมีการนำโฟรินต์มาใช้อีกครั้งในอัตรา 400,000,000,000,000,000,000,000,000,000 (4 แสนล้านล้านล้านล้าน) = 4x1029 แป็งเกอ ลด 29 ศูนย์ลงจากสกุลเงินเดิม หลังจากมีผลบังคับใช้ จำนวนธนบัตรที่หมุนเวียนทั้งหมดมีค่าน้อยกว่า 0.1 ฟิลเลร์ (1/1000 โฟรินต์) การเปรียบเทียบที่เป็นจริงมากขึ้นคืออัตราแลกเปลี่ยนกับ adópengő ซึ่งกำหนดไว้ที่ 200,000,000 (ดังอัตราส่วน 2×1021 ที่กล่าวข้างต้น) อัตราแลกเปลี่ยนทองคำกำหนดไว้ที่ 13.21 ฟอรินต์ต่อกรัม
พระเจ้าฟาตาเฟฮี เปาลาโฮ

พระเจ้าฟาตาเฟฮี เปาลาโฮ หรือ พระเจ้าเปา  เป็นตูอิโตงาที่ 36 แห่งจักรวรรดิตูอิโตงา พระองค์ทรงเป็นพระราชโอรสในพระเจ้าฟาตาเฟฮี ตูอิปูโลตูที่ 2 ตูอิโตงารัชกาลก่อนหน้ากับเลามานากีลูเป หญิงที่กำเนิดในตระกูลตูอิกาโนกูโปลู พระองค์อภิเษกสมรสกับพระนางตูโปอูโมเฮโอโฟ ซึ่งต่อมาจะสถาปนาพระองค์เองขึ้นเป็นตูอิกาโนกูโปลู แม้ว่าตามสถานะทางตำแหน่งพระองค์จะเป็นพระมหากษัตริย์สูงสุดของจักรวรรดิตูอิโตงา ทว่าในด้านสถานะทางสังคม จากการที่ลำดับชั้นสังคมตองงายึดหลักมาตาธิปไตย ทำให้พระองค์มีสถานะที่ต่ำกว่าพระมเหสี จากการที่พระนางตูโปอูโมเฮโอโฟสืบเชื้อสายมาจากตามาฮาและตูอีโตงาเฟฟีเน
การที่พระองค์ได้ขึ้นครองราชย์เป็นตูอิโตงายังคงเป็นปริศนา เนื่องจากพระองค์ไม่ใช่พระราชโอรสองค์โตของพระบิดาหรือเป็นพระโอรสที่ประสูติจากโมเฮโอโฟที่ได้รับการยกย่อง โดยพระมารดาของพระองค์ถือว่าเป็นชนชั้นขุนนางระดับล่าง นักวิชาการตั้งข้อสันนิษฐานว่าการที่พระองค์ได้ราชสมบัติน่าจะมาจากการที่พระโอรสที่ประสูติแต่โมเฮโอโฟสิ้นพระชนม์เมื่อทรงพระเยาว์ ทำให้พระบิดาเลือกพระองค์ขึ้นเป็นรัชทายาท หรือพระขนิษฐาของพระบิดา (ตูอีโตงาเฟฟีเน) เลือกพระองค์ให้สืบราชสมบัติ หรืออาจมาจากความเป็นผู้นำและความสามารถในการรบของพระองค์ ซึ่งในเวลาต่อมาพระองค์จะพยายามแสวงหาอำนาจทางการเมืองเพิ่มขึ้น หลังจากที่ในระยะหลังตูอิโตงามีสถานะเป็นเพียงกษัตริย์นักบวชเท่านั้น
ในรัชสมัยของพระองค์ กัปตันเจมส์ คุกได้เดินทางมาเยี่ยมเยียนตองงาเป็นครั้งที่สองใน ค.ศ. 1777 ซึ่งในครั้งนี้คุกได้มีโอกาสเข้าพบพระเจ้าฟาตาเฟฮี เปาลาโฮ จากการที่เข้าพบกับพระเจ้าฟีเนา อูลูกาลาลาที่ 1 ที่ฮาอะไป ซึ่งในระยะแรกคุกเข้าใจว่าพระเจ้าฟีเนา อูลูกาลาลาที่ 1 เป็นพระมหากษัตริย์ของหมู่เกาะตองงาทั้งมวล ทว่าเมื่อพระเจ้าฟาตาเฟฮี เปาลาโฮเสด็จมายังฮาอะไป เขาก็ทราบทันทีว่าพระองค์เป็นพระมหากษัตริย์สูงสุดของหมู่เกาะแห่งนี้ ต่อมาคุกได้ติดตามพระเจ้าฟาตาเฟฮี เปาลาโฮไปยังโตงาตาปู ศูนย์กลางอำนาจของจักรวรรดิ และได้เข้าร่วมในพิธีการอีนาซี
ด้วยเหตุที่พระองค์ขึ้นครองราชย์ทั้งที่ไม่ใช่รัชทายาทลำดับต้น เพื่อเป็นการสร้างความมั่นคงในอนาคตของพระโอรสของพระองค์ พระองค์จึงให้เจ้าชายฟูอานูนูอีอาวาร่วมเสวยพระกระยาหารร่วมกันในพิธีการอีนาซี ซึ่งเท่ากับว่าพระองค์ยกเกียรติพระโอรสเทียบเท่ากับพระองค์ ซึ่งถือได้ว่าผิดธรรมเนียมเป็นอย่างมาก เนื่องจากไม่เพียงแต่ตูอิโตงายังมีพระชนม์ชีพอยู่ แต่ยังเป็นประธานหลักของงานอีกด้วย ซึ่งความแปลกประหลาดในครั้งนี้ นักวิชาการสันนิษฐานว่าอาจมาจากความพยายามของพระนางตูโปอูโมเฮโอโฟ หรืออาจจะมาจากพระองค์เองที่ต้องการแสดงเจตจำนงว่าได้เลือกรัชทายาทไว้แล้ว หากมีเหตุการณ์ไม่คาดคิดเกิดขึ้น
ความปรารถนาของพระองค์ที่ต้องการให้อำนาจทางการเมืองการปกครองกลับคืนสู่ตูอิโตงา ก่อให้เกิดความขัดแย้งกับตระกูลตูอิกาโนกูโปลู และนำไปสู่การสวรรคตของพระองค์ในสงครามที่วาวาอูซึ่งอาจเกิดเกิดขึ้นใน ค.ศ. 1784 หรืออีกทศวรรษหลังจากนั้น พระองค์สวรรคตจากการสู้รบกับวูนา ซึ่งอยู่ในฝ่ายของตูอิกาโนกูโปลูที่มีพระนางตูโปอูโมเฮโอโฟ พระมเหสีของพระองค์เองเป็นผู้นำ พระศพของพระองค์ถูกหมิ่นพระเกียรติด้วยการฝังที่วาวาอูในฐานะหัวหน้าชุมชนไม่ใช่ตูอิโตงา ด้วยเหตุที่พระมารดามีชาติตระกูลต่ำ กลุ่มตูอิกาโนกูโปลูเลือกพระเชษฐาต่างพระมารดาของพระองค์เป็นตูอิโตงา โดยกีดกันพระโอรสของพระองค์ อย่างไรก็ตามในท้ายที่สุดพระโอรสของพระองค์จะได้ขึ้นเป็นตูอิโตงาในเวลาต่อมา
ภาษาแฮสเคิล

ภาษาแฮสเคิล (อังกฤษ: Haskell) เป็นภาษาโปรแกรมที่มีวัตถุประสงค์เพื่อใช้การใช้งานที่หลากหลาย  ที่มีการไทป์แบบคงที่  ภาษาแฮสเคิลเป็นภาษาโปรแกรมเชิงฟังก์ชั่นแบบบริสุทธ์  ที่มีลักษณะพิเศษคือการคาดคะเนไทป์  และการประเมินผลแบบขี้เกียจ . ภาษาแฮสเคิลพัฒนาขึ้นเพื่อการเรียนการสอน การวิจัย รวมไปถึงการประยุกต์ใช้ในเชิงธุรกิจและอุตสาหกรรม ภาษาแฮสเคิลเป็นแรงบันดาลใจให้กับภาษาโปรแกรมอื่น ๆ ที่มีความซับซ้อนอีกหลายภาษาให้มีฟีเจอร์แบบไทป์คลาส  ซึ่งทำให้ป้องกันการเออเรอร์ของไทป์ ทำให้การโอเปอเรเตอร์โอเวอร์โหลดดิ้ง  มีความปลอดภัยในการใช้ไทป์ หรือ มีไทป์เซฟตี้  มากขึ้น คอมไพเลอร์หลักสำหรับภาษาแฮสเคิลคือ คอมไพเลอร์กลาสโกลว์แฮสเคิล (หรือ GHC) ภาษาแฮสเคิลตั้งชื่อตามนักตรรกศาสตร์ชาวอเมริกัน แฮสเคิล เคอร์รี่ 
อรรถศาสตร์  หรือ คำต่าง ๆ ที่ใช้โค้ดภาษาแฮสเคิลมีต้นกำเนิดทางประวัติศาสตร์จากภาษามิแรนด้า  ซึ่งเป็นภาษาที่กลุ่มนักวิทยาศาสตร์คอมพิวเตอร์ที่ร่วมกันสร้างภาษาแฮสเคิลใช้ในการต่อยอด การกำหนดคุณลักษณะอย่างเป็นทางการสำหรับภาษาแฮสเคิลครั้งสุดท้ายมีขึ้นในเดือนกรกฎาคม ค.ศ.2010 (พ.ศ.2553) ส่วนการพัฒนาคอมไพเลอร์ GHC นั้นมีการปรับปรุงและพัฒนาอยู่เรื่อยมาและทำการขยายศักยภาพของภาษาแฮสเคิลขึ้นไปเรื่อย ๆ
มีการใช้ภาษาแฮสเคิลในการวิจัยเชิงวิชาการ และภาคธุรกิจอุตสาหกรรมต่าง ๆ ในเดือนกันยายน ค.ศ.2020 (พ.ศ.2563) แฮสเคิลเป็นภาษาที่ได้รับความนิยมในการค้นใน Google เป็นอันดับที่ 28 ในส่วนของผู้ใช้ที่ยังแอคทีฟอยู่บนแพลตฟอร์ม GitHub ในส่วนของ source code repository มี source code ภาษาแฮสเคิลเพียง 1% เท่านั้น
ตัวอย่างโค้ด.
การเขียนโปรแกรม ใน Haskell (only the last line is strictly necessary):
module Main (main) where -- not needed in interpreter, is the default in a module file
main :: IO  -- the compiler can infer this type definition
main = putStrLn "Hello, World!"
การเขียนฟังก์ชั่นแฟกทอเรียล  ในแฮสเคิลสามารถเขียนได้หลายแบบ:
-- Type annotation (optional, same for each implementation)
factorial :: (Integral a) => a -> a
-- Using recursion (with the "ifthenelse" expression)
factorial n = if n < 2
 then 1
 else n * factorial (n - 1)
-- Using recursion (with pattern matching)
factorial 0 = 1
factorial n = n * factorial (n - 1)
-- Using recursion (with guards)
factorial n
 | n < 2 = 1
 | otherwise = n * factorial (n - 1)
-- Using a list and the "product" function
factorial n = product [1..n]
-- Using fold (implements "product")
factorial n = foldl (*) 1 [1..n]
-- Point-free style
factorial = foldr (*) 1 . enumFromTo 1
เทรนตัน ดูคาติ

เทรนตัน ดูคาติ  หรือชื่อเกิด แซคารี เดวิด ไอวี  เป็นนักแสดง, นายแบบ และผู้กำกับภาพยนตร์ลามกเกย์ชาวอเมริกัน
ประวัติ.
เทรนตัน ดูคาติ เกิดเมื่อวันที่ 10 สิงหาคม ค.ศ.1977 ที่เมืองฮิวสตัน, รัฐเท็กซัส, ประเทศสหรัฐอเมริกา ก่อนที่เขาจะย้ายไปพร้อมกับครอบครัวที่เมืองซานตาเฟ, รัฐนิวเม็กซิโก ดูคาติเติบโตมากับครอบครัวชาวอเมริกันเชื้อสายอิตาลี โดยในตอนแรกเขาได้ตั้งเป้าหมายจะประกอบอาชีพคาวบอย และเขาก็ได้เข้าสู่วงการคาวบอยท้องถิ่นจากการเป็นนักกีฬาขี่ม้าก่อนที่เขาจะยุติการเป็นคาวบอยลงเมื่อตอนอายุ 21 ปี 
ดูคาติได้ย้ายไปอยู่เมืองซีแอตเทิลและได้เริ่มประกอบอาชีพใหม่คือเป็นนักกีฬาเพาะกาย และผู้ฝึกสอนส่วนบุคคล โดยเขาก็ได้มีโอกาสไปเป็นผู้ฝึกสอนส่วนบุคคลให้กับ จิมมี ดูราโน นักแสดงภาพยนตร์ลามกเกย์ชาวบราซิล ซึ่งจิมมีก็ได้ชักชวนเขาให้เข้าวงการภาพยนตร์ลามกเกย์ โดยการที่เขาได้ส่งรูปถ่ายของเทรนตันไปให้กับค่ายไททัน มีเดีย จากทั้งหมดทำให้เทรนตันได้เข้าสู่วงการภาพยนตร์ลามกเกย์ในขณะที่อายุ 33 ปี โดยเขาก็ได้ใช้ชื่อในวงการว่า "Trenton Ducati" จากการที่เขาเป็นคนชื่นชอบการขับขี่รถมอเตอร์ไซค์ ภาพยนตร์เรื่องแรกที่เขาเล่นก็คือเรื่อง Incubus ในปี ค.ศ. 2011 ซึ่งเขาก็ได้เล่นร่วมกับ จิมมี ดูราโน คนที่ชักนำเขาเข้าสู่วงการนี้ หลังจากที่เทรนตันได้หมดสัญญากับค่ายไททัน มีเดีย ลงในปี ค.ศ. 2012 เขาก็ได้เป็นนักแสดงภาพยนตร์ลามกเกย์อิสระ และได้ร่วมงานกับค่ายภาพยนตร์ลามกเกย์ที่มีชื่อเสียงมากมายอาทิ Raging Stallion Studios, Falcon Studios, Hot House, Lucas Entertainment และ Men.com จากทั้งหมดทำให้เขากลายเป็นนักแสดงภาพยนตร์ลามกเกย์ที่มีชื่อเสียงในระยะเวลาอันรวดเร็ว ซึ่งเขาต้องทำงานแบบไปกลับระหว่างเมืองลอสแอนเจลิส กับเมืองซีแอตเทิล
ต่อมาในช่วงเดือนมกราคมปี ค.ศ. 2013 เขาก็ได้รับรางวัล XBIZ Awards ในสาขา "Gay Performer of the Year" และได้รับการเสนอชื่อเข้าชิงในรางวัล Grabby Awards ถึง 9 สาขาด้วยกันโดยเขาก็ได้ชนะในสาขา "Performer of the Year" และ "Best Versatile Performer" และในปลายปีค.ศ. 2013 เทรนตันก็ได้ทำการเปิดบริษัทโมเดลลิ่งของตนเองโดยใช้ชื่อว่า "Ducati Models" โดยทำร่วมทำกับไมเคิล หยวนส์ เพื่อนของเขา ซึ่งบริษัทนี้ก็จะทำหน้าที่ทั้งในการจัดหาหรือค้นหานักแสดงภาพยนตร์ลามกเกย์, แดร็กควีน, ดีเจ และนักเต้นอะโกโก้ผู้ชาย ในปีค.ศ. 2014 เขาได้รับการเสนอชื่อเข้าชิงในรางวัล Grabby Awards ถึง 8 สาขาโดยในครั้งนี้เขาก็ได้รับรางวัลในสาขา "Performer of the Year" มาอีกครั้ง และในปี ค.ศ. 2015 เขาก็ได้รับรางวัลในสาขานี้เช่นเดียวกัน ซึ่งเทรนตันก็ถือเป็นนักแสดงภาพยนตร์ลามกเกย์ที่สามารถได้รับรางวัล Grabby Awards ในสาขานี้ติดต่อกันถึง 3 ปี
ปัจจุบันเทรนตันเป็นเจ้าของเว็บไซต์ภาพยนตร์ลามกเกย์ถึง 3 ค่ายซึ่งก็ได้แก่ NastyDaddy.com, GentlemansCloset.com และ TrailerTrashBoys.com และนอกจากนี้เขายังเป็นนักเคลื่อนไหวในการรณรงค์ไม่ให้ผู้คนหันมาใช้ยาเสพติดจากการที่เขาเคยมีประสบการณ์การใช้ยาเมทแอมเฟตามีน ติดต่อกันถึง 15 ปี
โคแวกซ์

โคแวกซ์ (เป็นตัวย่อของ COVID-19 Vaccines Global Access, ท. การเข้าถึงทั่วโลกซึ่งวัคซีนโควิด-19) เป็นการริเริ่มระดับโลกซึ่งมุ่งให้ทั่วโลกสามารถเข้าถึงวัคซีนโควิด-19 ได้อย่างเสมอภาค นำโดย องค์กรพันธมิตรทั่วโลกด้านวัคซีนและการสร้างภูมิคุ้มกันโรค (GAVI), องค์การอนามัยโลก และ กลุ่มพันธมิตรความร่วมมือด้านนวัตกรรมเพื่อรับมือโรคระบาด (Coalition for Epidemic Preparedness Innovations, CEPI) เป็นต้น ถือเป็นหนึ่งในสามเสาหลักของเครื่องมือเร่งการเข้าถึงเครื่องมือโควิด-19 (Access to COVID-19 Tools Accelerator) ซึ่งเป็นการริเริ่มตั้งแต่เดือนเมษายน 2563 โดยองค์การอนามัยโลก คณะกรรมาธิการยุโรป กับรัฐบาลฝรั่งเศส โคแวกซ์มุ่งประสานงานทรัพยากรระหว่างประเทศเพื่อให้เข้าถึงการวินิจฉัย การรักษาและวัคซีนโควิด-19 ได้อย่างเท่าเทียม
ผู้มีสิทธิ์ได้รับวัคซีน.
ประเทศผู้มีสิทธิ์ได้รับประโยชน์จากโคแวกซ์ส่วนใหญ่มี "สมรรถนะวางระเบียบจำกัด" และขึ้นอยู่กับการอนุญาตของ WHO ในต้นปี 2564 WHO กำลังทบทวนวัคซีน 11 ชนิดเพื่ออนุญาตให้ขึ้นบัญชีใช้ฉุกเฉิน ซึ่งวัคซีนตัวแรกที่อนุมัติคือ วัคซีนโควิด-19 ไฟเซอร์-ไบโอเอ็นเทค (ชื่อการค้า โคมีร์นาตี) ในเดือนธันวาคม 2563 โคแวกซ์สรุปการเจรจากับผู้ผลิตวัคซีนเพื่อให้โครงการเข้าถึงวัคซีน 2 พันล้านโดส
ในเดือนกรกฎาคม 2563 มี 165 ประเทศ (คิดเป็นร้อยละ 60 ของประชากรโลก) เข้าร่วมโคแวกซ์
การแพร่สัญญาณเอเอ็ม

การแพร่สัญญาณเอเอ็ม  เป็นเทคโนโลยีการกระจายเสียงวิทยุซึ่งใช้การส่งสัญญาณด้วยวิธีการกล้ำแอมพลิจูด (ชื่อย่อ: AM) เป็นวิธีแรกที่พัฒนาขึ้นสำหรับการส่งสัญญาณเสียงผ่านวิทยุ และยังคงใช้กันทั่วโลก โดยเฉพาะสำหรับการส่งคลื่นปานกลาง (หรือที่เรียกว่า "ย่านเอเอ็ม") แต่ยังใช้กับคลื่นวิทยุคลื่นยาวและคลื่นสั้นด้วย
การแพร่สัญญาณเอเอ็มแบบทดลองที่เร็วที่สุดเริ่มต้นในช่วงต้นทศวรรษ 1900 อย่างไรก็ตามการแพร่สัญญาณเอเอ็มอย่างแพร่หลายยังไม่เกิดขึ้นจนถึงปี ค.ศ. 1920 หลังจากการพัฒนาเครื่องรับและเครื่องส่งสัญญาณจากหลอดสุญญากาศ วิทยุเอเอ็ม ยังคงเป็นวิธีการออกอากาศที่โดดเด่นในช่วง 30 ปีต่อมาซึ่งเป็นช่วงเวลาที่เรียกว่า "ยุคทองของวิทยุ" จนกระทั่งการแพร่ภาพทางโทรทัศน์แพร่หลายในปี 1950 และได้รับการจัดรายการส่วนใหญ่โดยวิทยุก่อนหน้านี้ ต่อจากนั้นผู้ฟังวิทยุเอเอ็มก็หดตัวลงอย่างมากเนื่องจากการแข่งขันจากวิทยุเอฟเอ็ม (การกล้ำความถี่), การแพร่กระจายเสียงดิจิทัล (DAB), วิทยุผ่านดาวเทียม, วิทยุความละเอียดสูง (ดิจิทัล) และวิทยุผ่านสัญญาณต่อเนื่อง
การแพร่สัญญาณเอเอ็มมีความอ่อนไหวมากกว่าสัญญาณเอฟเอ็ม หรือสัญญาณดิจิทัล ที่จะรบกวนและมักจะมีความเที่ยงตรงของเสียงที่ต่ำกว่า ดังนั้นผู้ดำเนินการแพร่สัญญาณเอเอ็ม จึงมีความเชี่ยวชาญในรูปแบบคำพูด เช่น วิทยุพูดคุย ข่าว และกีฬา โดยมีรูปแบบเพลงสำหรับเอฟเอ็ม และสถานีดิจิทัลเป็นหลัก
ข้อมูลทางเทคนิค.
เทคโนโลยีวิทยุเอเอ็มนั้นง่ายกว่าระบบส่งกำลังในระยะหลัง เครื่องรับเอเอ็มตรวจจับความแตกต่างของแอมพลิจูดของคลื่นวิทยุที่ความถี่หนึ่ง ๆ จากนั้นจึงขยายการเปลี่ยนแปลงของแรงดันสัญญาณเพื่อสั่งการไปยังลำโพงหรือหูฟัง อย่างไรก็ตาม ความเรียบง่ายของการส่งสัญญาณเอเอ็มยังทำให้เสี่ยงต่อการเกิด "ไฟฟ้าสถิต" (เสียงรบกวนวิทยุ, สัญญาณรบกวนความถี่วิทยุ) ที่เกิดจากกิจกรรมทางไฟฟ้า ทั้งในบรรยากาศตามธรรมชาติ เช่น ฟ้าผ่า และอุปกรณ์ไฟฟ้าและอิเล็กทรอนิกส์ รวมถึงหลอดฟลูออเรสเซนต์ มอเตอร์ และระบบจุดระเบิดของรถยนต์ ในใจกลางเมืองใหญ่ สัญญาณวิทยุเอเอ็มอาจถูกรบกวนอย่างรุนแรงจากโครงสร้างโลหะและอาคารสูง ด้วยเหตุนี้ วิทยุเอเอ็มจึงมีแนวโน้มที่จะใช้งานได้อย่างดีที่สุดในพื้นที่ที่วิทยุความถี่เอฟเอ็มขาดตลาด หรือในพื้นที่ที่มีประชากรน้อย หรือพื้นที่ภูเขาที่การครอบคลุมเอฟเอ็มทำได้ไม่ดี ต้องใช้ความระมัดระวังเป็นอย่างยิ่งเพื่อหลีกเลี่ยงการรบกวนซึ่งกันและกันระหว่างสถานีที่ทำงานในความถี่เดียวกัน โดยทั่วไปการส่งสัญญาณเอเอ็มจะต้องมีความแรงกว่าสัญญาณรบกวนประมาณ 20 เท่า เพื่อหลีกเลี่ยงการลดคุณภาพ ซึ่งตรงกันข้ามกับสัญญาณเอฟเอ็มซึ่งมี "ปรากฏการณ์ระงับ" หมายความว่าสัญญาณเอฟเอ็มที่โดดเด่นต้องการความแรงมากกว่าสัญญาณรบกวนเพียง 2 เท่า
เพื่อให้มีที่ว่างสำหรับสถานีเพิ่มขึ้นบนย่านความถี่ปานกลางในสหรัฐ ในเดือนมิถุนายน ค.ศ. 1989 คณะกรรมการกำกับกิจการสื่อสารสหรัฐ (FCC) ได้ใช้มาตรฐานเอ็นอาร์เอสซี ที่จำกัดอัตราการส่งถ่ายข้อมูลเสียงสูงสุดไว้ที่ 10.2 กิโลเฮิรตซ์ และใช้งานได้จริงที่ 20.4 กิโลเฮิรตซ์ แต่ในขณะนั้นกระจายเสียงมากที่สุดได้ที่ 15 กิโลเฮิรตซ์ ส่งผลให้มีอัตราการส่งถ่ายเสียงสูงสุด 30 กิโลเฮิรตซ์ ข้อจำกัดทั่วไปอีกประการเกี่ยวกับความเที่ยงตรงของเอเอ็มเป็นผลมาจากการออกแบบ้ครื่องรับสัญญาณ แม้ว่าจะมีความพยายามบางอย่างในการปรับปรุงสิ่งนี้ โดยเฉพาะอย่างยิ่งผ่านมาตรฐานเอแม็กซ์ ที่ใช้ในสหรัฐ
แฟมิลีไพเรตปาร์ตี

แฟมิลีไพเรตปาร์ตี  หรือ โอกิรากุซูโงโรกุ วี ในเวอร์ชันภาษาญี่ปุ่น เป็นวิดีโอเกมปาร์ตีธีมโจรสลัด ที่พัฒนาโดยอาร์กซิสเตมเวิกส์สำหรับวีแวร์ ซึ่งวางจำหน่ายในญี่ปุ่นเมื่อวันที่ 17 มกราคม ค.ศ. 2009 และหลังจากนั้นได้วางจำหน่ายในทวีปอเมริกาเหนือเมื่อวันที่ 11 พฤษภาคม ค.ศ. 2009 รวมถึงภูมิภาคแพลในวันที่ 30 กรกฎาคม ค.ศ. 2010
รูปแบบการเล่น.
ผู้เล่นควบคุมสมาชิกในครอบครัว ซึ่งประกอบด้วยแม่, พ่อ, ลูกชาย (บิลลี) และลูกสาว (ซาราห์) ในขณะที่พวกเขาท่องไปรอบ ๆ หมู่เกาะกลุ่มหนึ่ง โดยแข่งกันเองเพื่อรวบรวมเหรียญทองคำให้ได้มากที่สุด นอกเหนือจากการเลือกการ์ดช่วยเหลือแบบสุ่มที่ช่วยให้พวกเขาได้รับทองมากขึ้นหรือขโมยเหรียญจากผู้เล่นคนอื่น ๆ แล้ว ผู้เล่นยังอาจพบกับมินิเกมสั้น ๆ ที่ต้องใช้วีรีโมต เพื่อต่อสู้กับปลาหมึกยักษ์ที่โกรธแค้น หรือยิงลูกปืนใหญ่หรือดาวเคราะห์น้อยที่มุ่งหน้ามาหาพวกเขา
เกมดังกล่าวมีเนื้อหาที่ดาวน์โหลดได้เพิ่มเติมในรูปแบบของแผนที่ใหม่ รวมถึงชุดว่ายน้ำสำหรับตัวละครแต่ละตัว
การตอบรับ.
"แฟมิลีไพเรตปาร์ตี"ได้รับคำวิจารณ์เชิงลบจากนักวิจารณ์เมื่อเปิดตัว ในเว็บไซต์เมทาคริติก เกมนี้มีคะแนน 46 เต็ม 100 จาก 4 บทวิจารณ์ ซึ่งระบุว่า "บทวิจารณ์โดยทั่วไปที่ไม่โปรดปราน" ส่วนในเว็บไซต์เกมแรงกิงส์ เกมนี้ได้คะแนน 36.83 เปอร์เซ็นต์ จาก 6 บทวิจารณ์
ขณะที่เว็บไซต์ไอจีเอ็นได้วิพากษ์วิจารณ์เกมที่ขาดการโต้ตอบ โดยสังเกตว่าการเล่นเกมส่วนใหญ่เท่ากับ "ไม่มีอะไรมากไปกว่าการสุ่มทอยลูกเต๋าซ้ำ ๆ" โดยคอมพิวเตอร์ และ"นินเท็นโดไลฟ์"กล่าวถึงเกมนี้ว่าเป็น ""มาริโอปาร์ตี"ของชายผู้น่าสงสาร" บทวิจารณ์ทั้งสองแหล่งดังกล่าวได้วิจารณ์มินิเกมบางเกมของ"แฟมิลีไพเรตปาร์ตี" ซึ่งพวกเขาคิดว่าน่าจะเป็นจุดสนใจของเกมเช่นเดียวกับในเกมมาริโอ
อำเภอบัยฮาน

บัยฮาน  เป็นอำเภอของเขตผู้ว่าการชับวะฮ์ ประเทศเยเมน ใน พ.ศ. 2546 อำเภอนี้มีประชากร 48,347 คน
ประชากร.
อำเภอบัยฮานเป็นที่ตั้งของสองเผ่าหลัก คือ บัลฮาริษและมัสซะบัยน์
ใน พ.ศ. 2547 อำเภอนี้มี 5,348 ครัวเรือน กับ 5,481 ครอบครัว โดยมีชาย 24,863 คน และหญิง 23,476 คน รวมเป็น 48,347 คน ความหนาแน่นของประชากรอยู่ที่ 78 คนต่อตารางกิโลเมตร
การเลือกตั้งนายกองค์การบริหารส่วนจังหวัดประจวบคีรีขันธ์ พ.ศ. 2563

การเลือกตั้งนายกองค์บริหารส่วนจังหวัดและสมาชิกสภาองค์การบริหารส่วนจังหวัดประจวบคีรีขันธ์ พ.ศ. 2563 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2563 กำหนดให้มีขึ้นในวันที่ 20 ธันวาคม พ.ศ. 2563 ประกอบไปด้วยการเลือกตั้งนายกองค์การบริหารส่วนจังหวัด 1 ที่นั่ง และการเลือกตั้งสมาชิกสภาองค์การบริหารส่วนจังหวัด 30 ที่นั่ง โดยแบ่งออกเป็นจำนวน 30 เขตเลือกตั้ง แต่ละเขตเลือกตั้งจะมีสมาชิกสภาองค์การบริหารส่วนจังหวัดได้เขตละ 1 คน
ภาพรวม.
ผลการเลือกตั้งนายกองค์การบริหารส่วนจังหวัด (รวมทั้งจังหวัดประจวบคีรีขันธ์).
<table style="margin:0; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">คะแนนเสียง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">สราวุธ ล.</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">65.07%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">วิชิต ป.</td>
<td style="width:100px;border-left:solid 1px silver;border-right:solid 1px silver;">#E30613; width:34.93%; overflow:hidden">  </td>
<td colspan="2" style="padding-left:0.4em;padding-right:0.4em" align="right">34.93%</td>
</tr>
</table>
</td></tr></table>
ผู้สมัครนายกองค์การบริหารส่วนจังหวัด.
มีผู้สมัครรับเลือกตั้ง 2 คน ดังนี้
หมายเลข 1 : นายสราวุธ ลิ้มอรุณรักษ์.
ประกอบธุรกิจส่วนตัว เป็นพี่ชายของนายทรงเกียรติ ลิ้มอรุณรักษ์ อดีตนายกองค์การบริหารส่วนจังหวัดประจวบคีรีขันธ์ 3 สมัย (พ.ศ. 2547 - 2563) ลงสมัครในนามกลุ่มประจวบโมเดล ได้รับการสนับสนุนจากพรรคประชาธิปัตย์ และมีสมาชิกพรรคภูมิใจไทยให้การสนับสนุนด้วย
หมายเลข 2 : นายวิชิต ปลั่งศรีสกุล.
อดีตสมาชิกสภาผู้แทนราษฎรแบบบัญชีรายชื่อพรรคไทยรักไทย 2 สมัย (พ.ศ. 2544 - 2549) และอดีตผู้สมัครสมาชิกสภาผู้แทนราษฎรจังหวัดประจวบคีรีขันธ์ เขตเลือกตั้งที่ 1 ลงสมัครในนามพรรคเพื่อไทย
บทตั้งของซอร์น

บทตั้งของซอร์น  หรือ บทตั้งของซอร์น-กูราตอฟสกี เป็นบทตั้งสำคัญบทหนึ่งในวิชาทฤษฎีเซต ซึ่งกล่าวว่า "เซตจัดอันดับบางส่วนที่ทุกโซ่มีขอบเขตบน จะมีสมาชิกใหญ่สุด" บทตั้งนี้มีชื่อตาม มักซ์ ซอร์น และ กาซีมีแยช กูราตอฟสกี
บทตั้งนี้สามารถใช้ในการพิสูจน์ทฤษฎีบทอื่น ๆ ที่มีความสำคัญในคณิตศาสตร์ในสาขาหลากหลาย เช่น บทพิสูจน์ที่ว่าทุกปริภูมิเวกเตอร์จะมีฐาน ทฤษฎีบทฮาห์น-บานาคในสาขาการวิเคราะห์เชิงฟังก์ชัน ทฤษฎีบทของไทโคนอฟในสาขาทอพอโลยี ทฤษฎีบทว่าทุกฟีลด์มีการปิดเชิงพีชคณิต และทฤษฎีบทที่ว่าทุกไอดีลแท้ของริงมีเอกลักษณ์จะเป็นสับเซตของไอดีลใหญ่สุด
บทตั้งของซอร์นสมมูลกันกับหลักการจัดอันดับดีและสัจพจน์ของการเลือก นั่นคือเพียงแค่ทฤษฎีเซตแซร์เมโล-แฟรงเคิลร่วมกับข้อความใดข้อความหนึ่งจากทั้งข้อความข้างต้น จะสามารถพิสูจน์ข้อความที่เหลือได้ นอกจากนี้ยังมีหลักการความใหญ่สุดของเฮาส์ดอร์ฟเป็นข้อความหนึ่งที่สมมูลกับบทตั้งของซอร์น 
ประวัติ.
เฟลิกซ์ เฮาส์ดอร์ฟได้พิสูจน์หลักการความใหญ่สุดของเฮาส์ดอร์ฟในปี ค.ศ. 1914 ซึ่งถือว่าเป็นรูปแบบแรก ๆ ของบทตั้งของซอร์น
กาซีมีแยช กูราตอฟสกีได้เสนอรูปแบบหนึ่งของบทตั้งนี้ในปี ค.ศ. 1922 ที่ใกล้เคียงกับแบบที่เราใช้ในปัจจุบัน มักซ์ ซอร์นค้นพบบทตั้งนี้อีกครั้งหนึ่งแยกจากของกูราตอฟสกี และตีพิมพ์ในปี ค.ศ. 1935
เนื้อความของบทตั้ง.
บทตั้งของซอร์น — ถ้าเซตอันดับบางส่วน "P" มีสมบัติว่าทุกโซ่ใน "P" มีขอบเขตบนใน "P" แล้วจะได้ว่าเซต "P" มีสมาชิกใหญ่สุดอย่างน้อยหนึ่งตัว
โซ่ใน "P" คือสับเซตของ "P" ที่เป็นเซตอันดับทุกส่วน
ข้อความที่สมมูลกัน.
มีข้อความจำนวนมากที่สมมูลกับบทตั้งของซอร์น ข้อความที่เป็นที่รู้จักกันทั่วไปได้แก่
นอกจากนี้บทตั้งของซอร์นยังใช้พิสูจน์ทฤษฎีบทสำคัญอื่น ๆ ในคณิตศาสตร์ บางครั้งผลลัพธ์ดังกล่าวยังสมมูลกับบทตั้งของซอร์นอีกด้วย ได้แก่
รายากับมังกรตัวสุดท้าย

รายากับมังกรตัวสุดท้าย  เป็นภาพยนตร์แอนิเมชันแนวแฟนตาซีผจญภัยสัญชาติอเมริกันที่ผลิตโดยวอลต์ดิสนีย์พิกเชอส์และวอลต์ดิสนีย์แอนิเมชันสตูดิโอส์ จัดจำหน่ายโดยวอลต์ดิสนีย์สตูดิโอส์โมชันพิกเชอส์ โดยเป็นภาพยนตร์ลำดับที่ 59 ที่สร้างโดยสตูดิโอนี้ กำกับโดยดอน ฮอลล์และคาร์ลอส โลเปซ เอสตราดา โดยมีพอล บริกส์ และจอห์น ริปา ร่วมกำกับ อำนวยการสร้างโดยออสแนต ชูเรอร์และปีเตอร์ เดล เวโค เขียนบทโดยฉุย เหงียน และอะเดล ลิม และดนตรีประกอบแต่งโดยเจมส์ นิวตัน โฮเวิร์ด ภาพยนตร์เรื่องนี้มีนักแสดงชาวอเมริกันเชื้อสายเอเชียเกือบทั้งหมดรวมถึงเสียงพากย์ของเคลลี่ มารี ทราน ในบทรายา และอควาฟินา ในบทซีซู มังกรตัวสุดท้าย พร้อมด้วยเจมมา ชาน, แดเนียล แด คิม, ฉวนดรา โอห์, เบเนดิกต์ หว่อง, ไอแซค หวัง, ธาเลีย ทราน และอลัน ทูดิก
"รายากับมังกรตัวสุดท้าย" มีกำหนดเข้าฉายในประเทศไทยในวันที่ 4 มีนาคม พ.ศ. 2564 และในสหรัฐในวันที่ 5 มีนาคม พ.ศ. 2564 นอกจากนี้ภาพยนตร์เรื่องนี้จะเข้าฉายพร้อมกันในดิสนีย์+ ด้วยพรีเมียร์แอคเซส จากผลกระทบของการระบาดทั่วของโควิด-19 ที่มีต่อโรงภาพยนตร์ทั่วสหรัฐซึ่งหลายแห่งยังคงปิดอยู่
วัดทองสุทธาราม

วัดทองสุทธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงวงศ์สว่าง เขตบางซื่อ กรุงเทพมหานคร ปัจจุบันพระครูสุวรรณวัชรรังษี(สงวน ทินฺนโชโต) ดำรงตำแหน่งเจ้าอาวาส
วัดทองสุทธารามเดิมมีชื่อว่า วัดทองกลางทุ่ง หรือ วัดทอง สร้างขึ้นเมื่อประมาณ พ.ศ. 2315 ในสมัยกรุงธนบุรี ไม่ทราบชื่อและประวัติผู้สร้าง ต่อมาได้เปลี่ยนชื่อเป็น วัดทองมหาเจริญ และเปลี่ยนชื่อเป็น "วัดทองสุทธาราม" เมื่อ พ.ศ. 2483 วัดนี้ได้รับพระราชทานวิสุงคามสีมาเมื่อ พ.ศ. 2330 ในสมัยรัตนโกสินทร์ตอนต้น วัดเปิดสอนโรงเรียนพระปริยัติธรรมตั้งแต่ พ.ศ. 2389 และให้ทางราชการตั้งโรงเรียนระดับประถมศึกษาสังกัดกรุงเทพมหานคร ในเนื้อที่ประมาณ 4 ไร่เศษ และโรงเรียนระดับมัธยมศึกษาสังกัดสำนักงานคณะกรรมการการศึกษาขั้นพื้นฐาน ในเนื้อที่ประมาณ 5 ไร่เศษ
เสนาสนะต่าง ๆ ในวัดได้แก่ พระอุโบสถทรงจีน มีลักษณะเรือสำเภา กว้าง 8 เมตร ยาว 16 เมตร คาดว่าสร้างขึ้นในสมัยกรุงธนบุรีตอนต้น ต่อมาได้ทำการดัดแปลงทำช่อฟ้าขึ้นมา ศาลาธรรมสังเวช 6 หลัง อาคารพระปริยัติธรรม 2 ชั้น 1 หลัง ชั้นบนใช้เป็นห้องเรียน ชั้นล่างจัดเป็นห้องสมุดของวัด มีสังเวชนียสถาน 4 แห่ง ได้แก่ สถานที่ประสูติ ตรัสรู้ แสดงธรรมจักร และปรินิพพาน สร้างเมื่อ พ.ศ. 2522 โดยปู่เปรื่อง สังข์แก้ว ด้วยเงิน 80,000 บาท และกุฏิสงฆ์ 25 หลัง
วัดบัวแก้วศรัทธาธรรม

วัดบัวแก้วศรัทธาธรรม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงทรายกองดิน เขตคลองสามวา กรุงเทพมหานคร มีที่ดินตั้งวัดเนื้อที่ 13 ไร่ และมีที่ธรณีสงฆ์ 1 แปลง มีเนื้อที่ทั้งสิ้น 12 ไร่ 2 งาน 60 ตารางวา
แต่เดิมนั้น หลวงภูมิ รัตนมังคละ ได้ถวายที่ดินและสร้างวัดเมื่อประมาณ พ.ศ. 2422 แล้วขนานนามวัดว่า "วัดบัวแก้วศรัทธาธรรม" โดยนำเอานามบิดามารดาต่อเติมเป็นนามวัด (บิดาชื่อว่า "แก้ว" มารดาชื่อว่า "บัว") แต่ชาวบ้านบางคนเรียกว่า วัดคลองหนึ่ง เพราะตั้งอยู่ริมคลองที่หนึ่งนับจากที่ตั้งอำเภอมีนบุรีมาทางเหนือ วัดได้รับพระราชทานวิสุงคามสีมาเมื่อวันที่ 6 พฤศจิกายน พ.ศ. 2434 และคงทำพิธีผูกพัทธสีมาในปีเดียวกัน ด้านการศึกษา วัดได้เปิดสอนโรงเรียนพระปริยัติธรรมตั้งแต่ พ.ศ. 2415 และได้ให้ทางราชการเปิดโรงเรียนระดับประถมศึกษาภายในพื้นทีวัด เนื้อที่ประมาณ 4 ไร่ 3 งาน วัดได้รับพระราชทานวิสุงคามสีมาครั้งหลังเมื่อวันที่ 22 มกราคม พ.ศ. 2550
อาคารเสนาสนะสำคัญในวัดได้แก่ อุโบสถ กว้าง 10 เมตร ยาว 15 เมตร สร้างเมื่อ พ.ศ. 2434 ลักษณะเป็นโบสถ์โรงช้าง ไม่มีใบระกา มีจิตรกรรมฝาผนัง ภาพวาดเป็นเมืองมนุษย์และเมืองสวรรค์ กุฏิสงฆ์ จำนวน 13 หลัง เป็นทรงไทยสลับกับทรงปั้นหยา ศาลาการเปรียญ กว้าง 14 เมตร ยาว 19 เมตร เป็นศาลาทรงไทยไม่มีช่อฟ้าใบระกา และหอสวดมนต์ เป็นทรงปั้นหยา สร้างเมื่อ พ.ศ. 2500 ปูชนียวัตถุสำคัญได้แก่ พระพุทธรูปทรงเครื่องปางห้ามญาติ สูง 2 เมตร 1 องค์
วัดพรหมรังษี (เขตบางขุนเทียน)

วัดพรหมรังษี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงแสมดำ เขตบางขุนเทียน กรุงเทพมหานคร มีที่ดินตั้งวัด 14 ไร่ อาณาเขตทิศเหนือยาวประมาณ 5 เส้น ทิศตะวันออกยาว 3 เส้น ทิศใต้ยาว 1 เส้น 15 วา และทิศตะวันตกยาว 3 เส้น
วัดพรหมรังษีได้รับอนุญาตให้สร้างวัดเมื่อวันที่ 15 กรกฎาคม พ.ศ. 2519 โดยนายเชื่อมและนางหุ่น เหมือนวัดไทร เป็นผู้ถวายที่ดินและดำเนินการสร้างวัด กระทรวงศึกษาธิการประกาศตั้งเป็นวัดที่ถูกต้องตามกฎหมายเมื่อวันที่ 26 ตุลาคม พ.ศ. 2520 เนื่องจากวัดตั้งอยู่ที่บ้านพรมแดนซึ่งเป็นเขตติดต่อระหว่างกรุงเทพมหานครกับจังหวัดสมุทรสาครจึงได้นำส่วนหนึ่งของชื่อหมู่บ้านดังกล่าวมารวมในชื่อวัด วัดได้รับพระราชทานวิสุงคามสีมาเมื่อวันที่ 21 ธันวาคม พ.ศ. 2522 เขตวิสุงคามสีมากว้าง 20 เมตร ยาว 40 เมตร วัดได้รับพระราชทานวิสุงคามสีมาครั้งหลังเมื่อวันที่ 12 พฤศจิกายน พ.ศ. 2553
พื้นที่ตั้งวัดเป็นที่ราบลุ่ม อาคารเสนาสนะมีกุฏิสงฆ์จำนวน 5 หลัง เป็นอาคารไม้ 4 หลัง และอาคารครึ่งตึกครึ่งไม้ 1 หลัง วิหารกว้าง 16 เมตร ยาว 36 เมตร เป็นอาคารไม้ ทางวัดยังได้จัดสร้างองค์ท้าวเวสสุวรรณโณ (เทพเจ้าไฉ่ซิงเอี๊ย) ปางท้าวจตุโลกบาล สูง 5.70 เมตร 1 องค์ (รวมฐาน) 4 เศียร พร้อมกับองค์ทวารบาล (ยักษ์รักษาประตูวัด) 2 องค์ สูง 2.90 เมตร (รวมฐาน) ประดิษฐานหน้าซุ้มประตู
วัดโคธาราม

วัดโคธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านท้ายวัด ตำบลบางเพรียง อำเภอบางบ่อ จังหวัดสมุทรปราการ มีที่ดินที่ตั้งวัด 26 ไร่ 3 งาน 71 ตารางวา
วัดโคธารามสร้างขึ้นเมื่อประมาณ พ.ศ. 2300 เดิมมีชื่อว่า วัดบางเหี้ย ต่อมาทางกรมชลประทานได้มาสร้างเขื่อนกั้นน้ำเค็มขึ้นทางด้านใต้ของวัด ทำให้วัดอยู่ตอนใน จึงมีชื่อว่า วัดบางเหี้ยใน ต่อมาในสมัยที่จอมพล ป. พิบูลสงคราม เป็นนายกรัฐมนตรี หรือในสมัยของพระครูประภากรวิมล (หลวงพ่อแป้น) เป็นเจ้าอาวาส ได้มีการเปลี่ยนชื่อเสียใหม่เป็น "วัดโคธาราม" โดยยังคงความหมายเดิม วัดได้รับพระราชทานวิสุงคามสีมาครั้งหลังเมื่อวันที่ 16 ธันวาคม พ.ศ. 2554
อาคารและเสนาสนะได้แก่ อุโบสถ กว้าง 30 เมตร ยาว 72 เมตร สร้างเมื่อ พ.ศ. 2325 ภายในประดิษฐานพระประธาน เป็นพระพุทธรูปแบบพระพุทธชินราช หน้าตักกว้าง 2 ศอกเศษ กุฏิสงฆ์ จำนวน 11 หลัง ส่วนใหญ่เป็นอาคารไม้ทรงปั้นหยา หอสวดมนต์ สร้างเมื่อ พ.ศ. 2499 ศาลาการเปรียญ สร้างเมื่อ พ.ศ. 2525 วิหาร และเจดีย์ 1 องค์
รายนามเจ้าอาวาส.
การบริหาร และการปกครองมีเจ้าอาวาสเท่าที่สามารถสืบค้นได้
วัดแดงธรรมชาติ

วัดแดงธรรมชาติ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยา ในหมู่ที่ 1 บ้านวัดแดง ตำบลไทรม้า อำเภอเมืองนนทบุรี จังหวัดนนทบุรี
วัดแดงธรรมชาติสร้างขึ้นเมื่อ พ.ศ. 2400 แต่เดิมชาวบ้านนำวัวแดงมาเลี้ยงในบริเวณวัด จึงเรียกชื่อวัดว่า วัดวัวแดง ต่อมาคำว่า "วัว" ในชื่อวัดหายไปกลายเป็น วัดแดง แต่ชื่อไปซ้ำกับวัดอีกแห่งหนึ่งซึ่งภายหลังเรียกว่าวัดแดงประชาราษฎร์ ส่วนชื่อวัดแห่งนี้ไม่ปรากฏว่าผู้ใดเติมคำว่า "ธรรมชาติ" และเติมไปเมื่อใด วัดได้รับพระราชทานวิสุงคามสีมาเมื่อวันที่ 18 มีนาคม พ.ศ. 2428
อาคารเสนาสนะได้แก่ อุโบสถ กว้าง 11 เมตร ยาว 21 เมตร ภายในพระประธานประจำอุโบสถ เป็นพระพุทธรูปปูนปั้นศิลปะสมัยอยุธยา นามว่า "หลวงพ่อโต" ปัจจุบันอุโบสถอยู่ระหว่างการบูรณะด้วยการยกอุโบสถและฐานชุกชีศิลปะงานก่อสร้างยุคกรุงเก่า สูงจากเดิมประมาณ 2 เมตร เพื่อหนีน้ำสูงกว่า 2 เมตร เมื่อปลาย พ.ศ. 2554 ศาลาการเปรียญ จำนวน 1 หลัง หอสวดมนต์ จำนวน 1 หลัง กุฏิสงฆ์ จำนวน 4 หลัง เป็นอาคารไม้ที่มีความสวยงาม ศาลาบำเพ็ญกุศล จำนวน 1 หลัง และพระเจดีย์ ส่วนปูชนียวัตถุอื่น ๆ ได้แก่ หลวงพ่อทันใจ พระปางนาคปรกใหญ่ที่สุดในนนทบุรี
วัดไทรม้าเหนือ

วัดไทรม้าเหนือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านไทรม้าเหนือ ตำบลไทรม้า อำเภอเมืองนนทบุรี จังหวัดนนทบุรี
วัดไทรม้าเหนือสร้างเมื่อประมาณ พ.ศ. 2300 ในสมัยอยุธยาตอนปลาย ไม่ทราบนามและประวัติผู้สร้าง บริเวณใกล้เคียงยังมีวัดอีกแห่งซึ่งสร้างภายหลังและมีชื่อว่าวัดไทรม้าใต้ จึงได้เรียกวัดนี้ว่า "วัดไทรม้าเหนือ" เพื่อไม่ให้ชื่อซ้ำกัน วัดได้รับพระราชทานวิสุงคามสีมาครั้งหลังเมื่อวันที่ 23 มิถุนายน พ.ศ. 2514
อาคารเสนาสนะในวัด ได้แก่ อุโบสถ สร้างเมื่อ พ.ศ. 2525 นับเป็นหลังที่ 3 ลักษณะทรงไทย มีช่อฟ้า ใบระกา ซุ้มประตูหน้าต่างมีศิลปะลายกระหนกแบบอยุธยา ศาลาการเปรียญ สร้างเมื่อ พ.ศ. 2513 หอสวดมนต์ สร้างเมื่อ พ.ศ. 2508 กุฏิสงฆ์ เป็นอาคารไม้และครึ่งตึกทรงไทยอีก 6 หลัง บริเวณวัดมีต้นไทรขึ้นเรียงรายและแผ่กิ่งก้านปกคลุมไปทั่ว บริเวณท่าน้ำมีปลาจำนวนมากจนได้ชื่อว่า "วังมัจฉา" นักท่องเที่ยวจึงนิยมมาให้อาหารปลาและนก และนั่งพักผ่อนริมน้ำ
สิทธิพร ขำอาจ

สิทธิพร ขำอาจ หรือ "จ่ามี" เป็นอดีตสมาชิกสภาผู้แทนราษฎรกรุงเทพมหานคร 1 สมัย สังกัดพรรคประชาธิปัตย์ เป็นอดีตนักโทษในคดีร่วมกันฆ่านางปัทมา เฟื่องประยูร มารดานางคมคาย พลบุตร อดีต ส.ส.จันทบุรี พรรคประชาธิปัตย์
ประวัติ.
สิทธิพร ขำอาจ เกิดเมื่อวันที่ 1 มกราคม พ.ศ. 2499 เขาเข้าศึกษาชั้นมัธยมศึกษาตอนปลาย ที่โรงเรียนพาณิชย์การราษฎร์รวมเจริญ แต่เรียนไม่จบจึงย้ายไปเรียนที่โรงเรียนตำรวจภูธรภาค 2
หลังจากจบโรงเรียนตำรวจภูธร ได้เข้ารับราชการตำรวจสังกัดสำนักงานเลขานุการกรมตำรวจได้ 2 ปี จึงย้ายไปสังกัดกองปราบปราม ต่อมาจึงลาออกจากราชการเพื่อทำธุรกิจส่วนตัว
งานการเมือง.
สิทธิพร ขำอาจ ได้รับการชักชวนให้ลงสนามการเมือง ในครั้งแรกลงสมัครรับเลือกตั้งในปี 2538 สังกัดพรรคประชาธิปัตย์ แต่ไม่ได้รับเลือกตั้ง ต่อมาเขาได้รับเลือกตั้งเป็นสมาชิกสภาผู้แทนราษฎรกรุงเทพมหานคร สังกัดพรรคประชาธิปัตย์ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
คดีความ.
สิทธิพร ขำอาจ ถูกศาลตัดสินเมื่อ พ.ศ. 2555 ในคดีร่วมกันฆ่านางปัทมา เฟื่องประยูร อดีตผู้ใหญ่บ้านในตำบลเขาบายศรี อำเภอท่าใหม่ จังหวัดจันทบุรี ซึ่งเป็นมารดาของนางคมคาย พลบุตร อดีต ส.ส.จันทบุรี พรรคประชาธิปัตย์ โดยศาลอุทธรณ์พิพากษายืนลงโทษยืนตามศาลชั้นต้น ให้ประหารชีวิตฐานเป็นผู้ใช้จ้างวานให้ฆ่าผู้อื่น แต่ให้การรับสารภาพ ลดโทษให้ 1 ใน 3 เหลือจำคุกตลอดชีวิต ซึ่งคดีดังกล่าวเกิดขึ้นเมื่อวันที่ 6 กันยายน พ.ศ. 2540 โดยนายสิทธิพร ได้วางแผนฆ่านายสนิท เฟื่องประยูร สมาชิกสภาจังหวัดจันทบุรี แต่นางปัทมา เฟื่อประยูร ผู้เป็นภรรยาเป็นผู้เสียชีวิตแทนในเหตุการณ์ดังกล่าว 
เขาได้รับการปล่อยตัวเมื่อเดือนมกราคม พ.ศ. 2564
เครื่องราชอิสริยาภรณ์.
สิทธิพร ขำอาจ เคยได้รับพระราชทานเครื่องราชอิสริยาภรณ์ ก่อนจะถูกเรียกคืนภายหลังเนื่องจากต้องโทษจำคุก
นิก บลัด

นิก บลัด (เกิด 20 มีนาคม พ.ศ. 2525) เป็นนักแสดงชาวอังกฤษ เขาเป็นที่รู้จักจากบทบาท คีแรน ใน "Trollied" และรับบท Lance Hunter ในชี.ล.ด์. ทีมมหากาฬอเวนเจอร์สของมาร์เวล
นอกจากนี้ บลัดยังเป็นผู้อำนวยการสร้างร่วม, ผู้ก่อตั้งและผู้เขียนเรื่อง "Good, Best, Better" และกำลังพัฒนาภาพยนตร์สั้นและซีรีส์ทางโทรทัศน์
วัดอ้อมน้อย

วัดอ้อมน้อย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านแถว ตำบลอ้อมน้อย อำเภอกระทุ่มแบน จังหวัดสมุทรสาคร ที่ดินตั้งวัดมีเนื้อที่ 16 ไร่ 3 งาน อาณาเขตทั้งสี่ทิศ จดที่เอกชน มีที่ธรณีสงฆ์ จำนวน 6 แปลง เนื้อที่ 68 ไร่ 
ประวัติ.
วัดอ้อมน้อยสร้างขึ้นในราว พ.ศ. 2410 ในสมัยพระบาทสมเด็จพระจอมเกล้าเจ้าอยู่หัว เดิมชาวบ้านเรียกว่า วัดใหม่ตาอ่วม หรือ วัดใหม่ปลายคลอง โดยอุบาสิกาฉิม เกิดเจริญ มีจิตศรัทธายกที่ดินให้ 16 ไร่ 3 งาน และอุบาสกอ่วม เกิดเจริญ เป็นผู้สร้างวัดให้โดยปลูกกุฏิขึ้น 2 ห้อง หอสวดมนต์ 1 หลัง 3 ห้อง ฝากรุด้วยกระแชงอ่อน ได้อาราธนาพระภิกษุผันมาเป็นเจ้าอาวาส ต่อมาได้สร้างอุโบสถขึ้น 1 หลัง มุงด้วยจาก ฝากรุด้วยจากเช่นกัน
จนถึงสมัยพระบาทสมเด็จพระจุลจอมเกล้าเจ้าอยู่หัว พระอธิการผันได้ข้อพระราชทานวิสุงคามสีมาเมื่อวันที่ 10 ตุลาคม พ.ศ. 2425 ได้ประกอบพิธีผูกพัทธสีมาปิดทองฝังลูกนิมิตเสร็จสมบูรณ์ วัดมีความเจริญขึ้นตามลำดับ ได้เปลี่ยนวัสดุมุงหลังคาอุโบสถมาเป็นหลังคากระเบื้อง จนกระทั่งถึงเจ้าอาวาสวัดอ้อมน้อยรูปที่ 9 คือพระอาจารย์เล้ง จนฺทสุวณฺโณ ท่านได้สร้างสาธารณูปการให้เกิดขึ้นหลายอย่าง เช่น สร้างถนนก่ออิฐถือปูน เปลี่ยนแปลงกุฏิหลังเก่าที่ชำรุดทรุดโทรมให้ดีขึ้น ทั้งยังสร้างเพิ่มขึ้นเป็น 8 หลัง สร้างโรงเรียนประชาบาลขึ้น 1 หลัง สร้างสุสานเก็บศพ สร้างศาลาการเปรียญด้วยไม้สักยาว 1 วา กว้าง 6 วา เป็นศาลาอเนกประสงค์ และอื่น ๆ 
ในสมัยที่พระมหาสว่าง ญาณทีโป เป็นเจ้าอาวาส ท่านได้ดำเนินการบูรณะซ่อมแซมกุฏิสงฆ์ที่ทรุดโทรมให้ดีขึ้น สร้างกุฏิอีก 2 หลัง สร้างหอฉัน สร้างหอระฆัง มีช่อฟ้าและใบระกา ซ่อมแซมอุโบสถด้วยการฉาบปูนทั้งข้างนอกและข้างใน สร้างศาลาบำเพ็ญกุศล ขุดสระน้ำ ซ่อมแซมโรงเรียนประชาบาล และนางสาวอาบได้ถวายที่ดินเป็นธรณีสงฆ์ของวัด จำนวน 21 ไร่ 3 งาน
อาคารเสนาสนะ.
อุโบสถกว้าง 15 เมตร ยาว 30 เมตร สร้างเมื่อ พ.ศ. 2525 เป็นอาคารคอนกรีตเสริมเหล็ก ภายในประดิษฐานพระประธาน เป็นพระพุทธรูปปางมารวิชัย นามว่า "หลวงพ่อเพ็ง" ขนาดหน้าตักกว้าง 44 นิ้ว สูง 69 นิ้ว จีวรลายดอกพิกุล สร้างในสมัยรัตนโกสินทร์ตอนต้น ศาลาการเปรียญเป็นอาคารไม้ กุฏิสงฆ์มีจำนวน 10 หลัง เป็นอาคารครึ่งตึกครึ่งไม้ 9 หลัง และตึก 1 หลัง ศาลาบำเพ็ญกุศลมีจำนวน 5 หลัง สร้างด้วยคอนกรีตเสริมเหล็ก หอพระไตรปิฎกมีจำนวน 1 หลัง และโรงเรียนพระปริยัติธรรมมีจำนวน 1 หลัง
โคลอี เบนเน็ต

โคลอี วัง (เกิด 18 เมษายน พ.ศ. 2535) เป็นที่รู้จักในชื่อ โคลอี เบนเน็ต (Chloe Bennet) เป็นนักแสดงและนักร้องชาวอเมริกัน เธอเป็นที่รู้จักกันเป็นอย่างดีจากบทบาทการแสดงของเธอในบท เดซี จอห์นสัน ในละครชุดดราม่าซูเปอร์ฮีโร่ของเอบีซีเรื่อง "ชี.ล.ด์. ทีมมหากาฬอเวนเจอร์ส" (พ.ศ. 2556–2563)
เฮนรี ซิมมอนส์

เฮนรี ออสวาลด์ ซิมมอนส์ (เกิด 1 กรกฎาคม พ.ศ. 2513) เป็นนักแสดงชาวอเมริกัน เขาเป็นที่รู้จักกันเป็นอย่างดีจากการรับบท บอลด์วิน โจนส์ ในซีรีส์ดราม่าตำรวจของช่องเอบีซีเรื่อง "NYPD Blue" (2000–2005) และ Alphonso "Mack" MacKenzie ในซีรีส์ซีรีส์ซูเปอร์ฮีโร่ของเอบีซีเรื่อง "ชี.ล.ด์. ทีมมหากาฬอเวนเจอร์ส" (พ.ศ. 2557–2563)
หมิง-นา เหวิน

หมิง-นา เหวิน (เกิด 20 พฤศจิกายน พ.ศ. 2506) เป็นนักแสดงหญิงชาวอเมริกันเชื้อสายจีน เหวินเป็นที่รู้จักกันเป็นอย่างดีจากการรับบทเป็น ฟา มู่หลาน ในภาพยนตร์แอนิเมชั่นมิวสิคัลแอ็กชั่นเรื่อง "มู่หลาน" (1998) และ มู่หลาน 2 (2004) และ เมลินดา เมย์ ในซีรีส์ดราม่าซูเปอร์ฮีโร่ของเอบีซีเรื่อง ชี.ล.ด์. ทีมมหากาฬอเวนเจอร์ส (พ.ศ. 2556–2563) เธอได้รับบทเป็นมู่หลานในวิดีโอเกม "Kingdom Hearts II" (2005), ซีรีส์แอนิเมชั่นสำหรับเด็กเรื่อง "Sofia the First" (2014) และภาพยนตร์แอนิเมชันคอมเมดีเรื่อง "Ralph Breaks the Internet" (2018) นอกจากนี้ เหวินยังปรากฏตัวเป็นคามีโอในภาพยนตร์รีเมคฉบับคนแสดงเรื่อง "มู่หลาน" (2020)
ชีวิตช่วงต้น.
เหวินเกิดในวันที่ 20 พฤศจิกายน ค.ศ. 1963 ที่โกโลอานี หนึ่งในสองเกาะหลักของมาเก๊า Lin Chan Wen แม่ของเธอย้ายจากซูโจวเข้ามาเก๊าในช่วงกลางคริสต์ทศวรรษ 1960 ส่วนพ่อของเธอมีเชื้อสายเป็นชาวมาเลเซียเชื้อสายจีน เธอมีพี่ชายชื่อโจนาธาน
พ่อแม่ของเหวินหย่ากันตอนที่เธอยังเป็นทารก ทั้งแม่ พี่ชาย และตัวเธอย้ายไปที่ฮ่องกง เหวินเข้าเรียนโรงเรียนคาทอลิกในฮ่องกง ส่วนแม่ทำงานถึงสามอาชีพให้ตัวเธอและพี่ชาย ต่อมา แม่ได้แต่งงานใหม่กับ Soo Lim Yee ชาวอเมริกันเชื้อสายจีน ครอบครัวของเหวินย้ายไปที่นครนิวยอร์กตอนเธออายุ 4 ขวบ Leong น้องชายของเธอถือกำเนิดที่นั่น 5 ปีต่อมา แม่ของเหวินกับพ่อเลี้ยงย้ายไปที่พิตต์สเบิร์ก รัฐเพนซิลเวเนีย โดยเปิดภัตตาคาร Chinatown Inn ที่ปัจจุบันยังคงดำเนินกิจการอยู่ เธอเข้าศึกษาต่อที่ไฮสกูลมอนต์เลบานอน และจบการศึกษาเอกวิชาโรงละครที่มหาวิทยาลัยคาร์เนกีเมลลอนใน ค.ศ. 1986
ชีวิตส่วนตัว.
ใน ค.ศ. 1990 เหวินแต่งงานกับ Kirk Aanes นักเขียนบทภาพยนตร์ชาวอเมริกัน สามปีต่อมาทั้งคู่จึงหย่า จากนั้นในวันที่ 16 มิถุนายน ค.ศ.. 1995 เหวินแต่งงานกับ Eric Michael Zee และให้กำเนิดลูกสาวกับลูกชาย
เหวินสามารถพูดได้เชี่ยวชาญถึงสามภาษา คือภาษาอังกฤษ ภาษากวางตุ้ง และภาษาจีนกลาง
เอเดรียน พาลิกกี

เอเดรียน ลี พาลิกกี (เกิด 6 พฤษภาคม พ.ศ. 2526) เป็นนักแสดงหญิงชาวอเมริกัน เธอเป็นที่รู้จักกันเป็นอย่างดีจากการรับบทเป็น Tyra Collette ในซีรีส์ชีวิต-กีฬาของช่อง NBC เรื่อง "Friday Night Lights" (2549-2554) รับบทเป็น บาร์บาร่า "บ็อบบี" มอร์ส ในซีรีส์ซูเปอร์ฮีโรของเอบีซีเรื่อง "ชี.ล.ด์. ทีมมหากาฬอเวนเจอร์ส" (พ.ศ. 2557–2559) และเป็นผู้บัญชาการเคลลี เกรย์สัน ในซีรีส์แนวตลก-ชีวิต-วิทยาศาสตร์ของช่อง Fox/Hulu เรื่อง "The Orville" (2017-ปัจจุบัน) 
พาลิกกียังมีบทบาทสนับสนุนในภาพยนตร์เรื่อง "ลีเจียน" (2010), "เรดดาวน์" (2012), "จีไอโจ สงครามระห่ำแค้นคอบร้าทมิฬ" (2013) และ "จอห์น วิค แรงกว่านรก" (2014)
นาตาเลีย คอร์โดวา-บักลีย์

นาตาเลีย คอร์โดวา-บักลีย์ (บางครั้งใช้ชื่อในกิตติประกาศว่า นาตาเลีย กอร์โดบา (Natalia Córdova); (เกิด 25 พฤศจิกายน พ.ศ. 2525) เป็นนักแสดงหญิงชาวอเมริกันเชื้อสายเม็กซิโก เธอเป็นที่รู้จักกันเป็นอย่างดีจากการแสดงใน เอเลน่า "โย-โย" โรดริเกซ ในซีรีส์ชีวิต-ซูเปอร์ฮีโรของเอบีซีเรื่อง ชี.ล.ด์. ทีมมหากาฬอเวนเจอร์ส (พ.ศ. 2556–2563)
เอลิซาเบธ เฮนสตริดจ์

เอลิซาเบธ ฟรานเซส เฮนสตริดจ์ (เกิด 11 กันยายน พ.ศ. 2530) เป็นนักแสดงและผู้กำกับชาวอังกฤษ เธอเป็นที่รู้จักกันเป็นอย่างดีจากการแสดงเป็น เจ็มมา ซิมมอนส์ ในซีรีส์แนวชีวิต-โลดโผน-ซูเปอร์ฮีโรของ ABC เรื่อง ชี.ล.ด์. ทีมมหากาฬอเวนเจอร์ส (2013–2020) เป็นส่วนหนึ่งในจักรวาลภาพยนตร์มาร์เวล
เจฟฟ์ วอร์ด (นักแสดง)

เจฟฟ์ วอร์ด (เกิด 30 ธันวาคม พ.ศ. 2529) เป็นนักแสดงชาวอเมริกัน เขาเป็นที่รู้จักกันเป็นอย่างดีจากบทบาทนักแสดงของเขาในบท ชาลส์ แมนสัน ในภาพยนตร์เรื่อง "Manson's Lost Girls" (2016), รับบท เซธ มาร์โลว์ ใน "Channel Zero: No-End House" (2017) และ เดค ชอว์ ในชี.ล.ด์. ทีมมหากาฬอเวนเจอร์ส (พ.ศ. 2560–2563)
มาร์ทีน นีเมิลเลอร์

ฟรีดริช กุสทัฟ เอมีล มาร์ทีน นีเมิลเลอร์  เป็นบาทหลวงนิกายลูเทอแรน นักเทววิทยา และอดีตทหารเรือในสงครามโลกครั้งที่หนึ่งชาวเยอรมัน มีชื่อเสียงจากการเป็นผู้ต่อต้านระบอบนาซี และเป็นเจ้าของวลีโด่งดังที่สุดในการต่อต้านระบอบนาซี
หลังทษวรรษที่ 1950 เป็นต้นไป เขาเป็นนักกิจกรรมใผ่สันติและต่อต้านสงคราม เขาดำรงตำแหน่งรองประธานขององค์การผู้ต่อต้านสงครามนานาชาติระหว่างค.ศ. 1966 ถึง 1972 และยังเป็นแกนนำผู้เรียกร้องการปลดอาวุธนิวเคลียร์
ประวัติ.
นีเมิลเลอร์เกิดที่เมืองลิพชตัท (Lippstadt) มณฑลเว็สท์ฟาเลิน จักรวรรดิเยอรมัน เมื่อวันที่ 14 มกราคม ค.ศ. 1892 เขาเติบโตมาในครอบครัวหัวเก่า ซึ่งมีบิดาเป็นบาทหลวงนิกายลูเทอแรน ต่อมาในปีค.ศ. 1900 ครอบครัวย้ายไปอยู่ที่เมืองเอ็ลแบร์เฟ็ลด์ (Elberfeld)
เขารับราชการเป็นนายทหารเรือ ปฏิบัติหน้าที่บนเรืออูในช่วงสงครามโลกครั้งที่หนึ่ง เรือเอกนีเมิลเลอร์มีผลงานประจักษ์จนได้รับกางเขนเหล็กชั้นหนึ่ง เมื่อสงครามสิ้นสุด จักรพรรดิวิลเฮ็ล์มที่ 2 สละราชสมบัติ นีเมิลเลอร์ไม่ยอมรับรัฐบาลประชาธิปไตยจึงลาออกจากราชการทหารและผันตัวเป็นครูสอนศาสนา เขาบวชเป็นบาทหลวงเต็มตัวเมื่อค.ศ. 1924 ต่อมาเขาย้ายไปเป็นบาทหลวงประจำเมืองดาเลิมในกรุงเบอร์ลินเมื่อปีค.ศ. 1931
นีเมิลเลอร์เป็นคนหัวเก่าเช่นเดียวกับบาทหลวงส่วนใหญ่ในเยอรมนี เขาต่อต้านรัฐบาลไวมาร์ซึ่งเป็นรัฐบาลในระบอบประชาธิปไตยอย่างเปิดเผย ในตอนแรก เขายินดีกับการเรืองอำนาจของฮิตเลอร์ในปีค.ศ. 1933 โดยเชื่อว่าฮิตเลอร์จะฟื้นฟูประเทศให้กลับมาแข็งแกร่งดังเช่นอดีตได้อีกครั้ง ในหนังสือเกี่ยวกับเรืออูของเขาซึ่งตีพิมพ์ในปีค.ศ. 1933 เรียกยุคสาธารณรัฐไวมาร์ว่าเป็น "ยุคมืด" และยกย่องฮิตเลอร์ว่าเป็นผู้ริเริ่ม "บูรณชาติ"#เปลี่ยนทาง หนังสือของนีเมิลเลอร์เล่มนี้ได้รับผลตอบรับทางบวกจากหนังสือพิมพ์และกลายเป็นหนังสือขายดีอันดับต้นๆในขณะนั้น
แต่เมื่อรัฐบาลนาซีออกบทบัญญัติ "วรรคอารยัน"  ซึ่งตัดสิทธิ์หลายประการของชาวยิว รวมไปถึงสิทธิ์ในการนับถือลูเทอแรน นีเมิลเลอร์จึงผันตัวเป็นฝ่ายตรงกับระบอบนาซี เขาร่วมลงชื่อในภาคีนักบวชโปรแตสแตนท์ซึ่งวิพากษ์วิจารณ์นโยบายนาซีและประกาศว่าวรรคอารยันไม่สอดคล้องกับหลักเมตตาธรรมของชาวคริสต์ ในค.ศ. 1934 เขาร่วมจัดตั้งโบสถ์สารภาพ  ซึ่งเป็นกลุ่มคริสต์ที่ต่อต้านการครอบงำศาสนจักรโดยระบอบนาซี
การต่อต้านระบอบนาซีของเขาทำให้เขาถูกจับกุมตัวเมื่อวันที่ 1 กรกฎาคม ค.ศ. 1937 เขาถูกไต่สวนโดยศาลพิเศษที่ตั้งขึ้นเพื่อพิจารณาคดีเป็นปฏิปักษ์ต่อรัฐ เขาถูกพิพากษาปรับ 2,000 ไรชส์มาร์คและถูกกักขังเป็นเวลาเจ็ดเดือน แต่ทันทีที่ถูกปล่อยตัว เขาก็ถูกจับกุมซ้ำโดยตำรวจลับขององค์การเอ็สเอ็ส และถูกส่งตัวไปค่ายกักกันซัคเซินเฮาเซินและค่ายกักกันดาเคา ระหว่างนั้น เขาเคยเสนอตัวเป็นผู้บังคับการเรือดำน้ำ แต่ถูกปฏิเสธ เขาถูกกักขังจนสิ้นสุดสงครามในปีค.ศ. 1945
วลีของนีเมิลเลอร์.
วลีของนีเมิลเลอร์มีอยู่หลายฉบับหลายคำแปลด้วยกัน ฉบับที่ได้รับความนิยมที่สุดปรากฏตามพิพิธภัณฑ์ในสหรัฐ แต่ฉบับดังกล่าวไม่ใช่ฉบับที่ถูกต้อง และด้านล่างนี้คือฉบับที่มูลนิธิมาร์ทีน-นีเมิลเลอร์ ยอมรับนับถือเป็นต้นฉบับ
เบรตต์ ดาลตัน

เบรตต์ แพทริค ดาลตัน (เกิด 7 มกราคม พ.ศ. 2526) เป็นนักแสดงและนักพากย์ชาวอเมริกัน เขาเป็นที่รู้จักกันเป็นอย่างดีจากการรับบท แกรนท์ เวิร์ด และ Hive ในซีรีส์ "ชี.ล.ด์. ทีมมหากาฬอเวนเจอร์ส" ของเอบีซี และรับบท ไมเคิล มันโร ในวิดีโอเกม "Until Dawn" ค.ศ. 2015
เอ็นแวร์ โจคาย

เอ็นแวร์ ลีฟ โจคาย (/ˈɛnvɛər ˈdʒoʊkaɪ/; เกิด 12 กุมภาพันธ์ พ.ศ. 2523) เป็นนักแสดงภาพยนตร์และโทรทัศน์ชาวอเมริกัน เขาเป็นที่รู้จักในบทบาท วิกเตอร์ ในซีรีส์โทรทัศน์แนวนิยายวิทยาศาสตร์เรื่อง "Dollhouse" และในบท แดเนียล ซูซา ในเรื่อง เอเจนต์ คาร์เตอร์
จอห์น แฮนนาห์ (นักแสดง)

จอห์น เดวิด ฮานนาห์ (เกิด 23 เมษายน พ.ศ. 2505) เป็นนักแสดงภาพยนตร์และโทรทัศน์ชาวสก็อต เขามีชื่อเสียงจากเรื่อง "Four Weddings and a Funeral" (1994) ซึ่งเขาได้รับการเสนอชื่อเข้าชิงรางวัล BAFTA Award สาขานักแสดงสมทบชายยอดเยี่ยม รับบทเป็น แมทธิว ผลงานภาพยนตร์เรื่องอื่น ๆ ของเขา ได้แก่ "Sliding Doors" (1998) และ "เดอะมัมมี่" ไตรภาค (1999–2008) บทบาททางโทรทัศน์ของเขา ได้แก่ ดร. เอียน แมคคัลลัม ในเรื่อง "แมคคัลลัม" (1995–1998); (1995–1998); ดี.ไอ. จอห์น เรบัส ในเรื่อง "เรบัส" (2000–2001); แจ็ค โรเปอร์ ใน "New Street Law" (2549-2550); เจค ออสบอร์น ในเรื่อง "โคลด์บลัด" (2007–2008), Quintus Lentulus Batiatus ใน "สปาร์ตาคัส" (2010–2011), แจ็ก โคลธ ใน "A Touch of Cloth" (2012–14), พ่อของเจสัน (เอสัน) ในซีรีส์ของช่อง BBC เรื่อง "แอตแลนติส" (2013–15) ดร. โฮลเดน แรดคลิฟฟ์ ในเรื่อง "ชี.ล.ด์. ทีมมหากาฬอเวนเจอร์ส" (2016–2017), คอลิน ใน "โอเวอร์บอร์ด" (2018) และ อาร์ชี วิลสัน ในซีรีส์เรื่อง "ทรัสต์มี" ของช่อง BBC
บิวเซฟาลัส

บิวเซฟาลัส (/bjuːˈsɛfələs/; จาก "bous" "โค" กับ "kephalē", "หัว" หมายถึง "หัวโค"; ประมาณ 355 ปีก่อน ค.ศ. – มิถุนายน 326 ปีก่อน ค.ศ.) เป็นม้าของอเล็กซานเดอร์มหาราช และเป็นหนึ่งในม้าที่โด่งดังที่สุดในสมัยคลาสสิก 
รายงานในสมัยโบราณ บันทึกว่า บิวเซฟาลัสตายหลังยุทธการที่แม่น้ำเฌลัมเมื่อ 326 ปีก่อน ค.ศ. (ปัจจุบันอยู่ในแคว้นปัญจาบ ประเทศปากีสถาน) และถูกฝังที่จะลาลปูร์ชะรีฟ (นอกเมืองเฌลัม แคว้นปัญจาบ ประเทศปากีสถาน) อีกรายงานหนึ่งบันทึกว่า บิวเซฟาลัสถูกฝังที่เมืองปะฮาเลีย (ในมันดีบะฮาอุดดีน แคว้นปัญจาบ) ซึ่งได้ชื่อเมืองมาจากชื่อม้านี้ (อเล็กซานเดรียบิวเซฟาลอส)
ชื่อของบิวเซฟาลัสมีที่มาจากตราที่มีรูปหัวโคบนตะโพกของมัน
ประชา โพธิพิพิธ

ประชา โพธิพิพิธ หรือ กำนันเซี้ย (24 มกราคม พ.ศ. 2486 – 16 สิงหาคม พ.ศ. 2563) เป็นนักการเมืองชาวไทย อดีตสมาชิกสภาผู้แทนราษฎรจังหวัดกาญจนบุรี สังกัดพรรคประชาธิปัตย์ 4 สมัย
ประวัติ.
ประชา เกิดเมื่อวันที่ 24 มกราคม พ.ศ. 2486 ที่จังหวัดกาญจนบุรี สำเร็จการศึกษาระดับมัธยมศึกษา จากโรงเรียนวัดท่าเรือ และระดับปริญญาตรี คณะรัฐศาสตร์ สาขาการเมืองการปกครอง จากมหาวิทยาลัยรามคำแหง เคยเข้ารับการอบรมหลักสูตรนักปกครองท้องถิ่นระดับสูง (รุ่นที่ 8) จากวิทยาลัยการปกครอง
ด้านครอบครัวสมรสกับนางทวี โพธิพิพิธ มีบุตรคือ อัฏฐพล โพธิพิพิธ, ธรรมวิชญ์ โพธิพิพิธ และนางสาว ปุณยวีร์ โพธิพิพิธ ต่อมาแต่งงานใหม่กับนางเขมพร ต่างใจเย็น อดีตภรรยาแคล้ว ธนิกุล
วันที่ 5 พฤศจิกายน พ.ศ. 2566 ชูศักดิ์ แม้นทิม สมาชิกสภาผู้แทนราษฎร เขต 2 พรรคเพื่อไทย พนม โพธิ์แก้ว สมาชิกสภาผู้แทนราษฎรกาญจนบุรี เขต 5 พรรคเพื่อไทย สุเทพ เทือกสุบรรณ อดีตรองนายกรัฐมนตรี ร้อยโททศพล ไชยโกมินทร์ ผู้ว่าราชการจังหวัดกาญจนบุรี นาย ประวัติ กิจธรรมกูลนิจ นายกองค์การบริหารส่วนจังหวัดกาญจนบุรี ได้เข้าร่วมพิธี ลงฮวงจุ้ย ที่ ตำบลช่องด่าน อำเภอบ่อพลอย จังหวัดกาญจนบุรี พวงเพ็ชร ชุนละเอียด รัฐมนตรีประจำสำนักนายกรัฐมนตรี ได้เป็นประธานทอดผ้ามหาบังสุกุล
ประชา ถึงแก่กรรมเมื่อวันที่ 16 สิงหาคม พ.ศ. 2563
การทำงาน.
ประชา เคยเป็นกำนันตำบลท่าเรือ อำเภอท่ามะกา จังหวัดกาญจนบุรี ตั้งแต่ พ.ศ. 2524 และเคยได้รับรางวัลกำนันแหนบทองคำ เมื่อ พ.ศ. 2528 ต่อมาเป็นเทศมนตรีในเทศบาลตำบลท่าเรือพระแท่น และได้รับเลือกตั้งเป็นนายกเทศมนตรีตำบลท่าเรือพระแท่น ในปี พ.ศ. 2534 จนกระทั่งได้มีการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 เขาได้ลงสมัครและได้รับเลือกตั้งเป็นสมาชิกสภาผู้แทนราษฎรจังหวัดกาญจนบุรี สังกัดพรรคประชาธิปัตย์ และได้รับเลือกตั้งสมัยที่ 2 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 และในปี พ.ศ. 2542 ได้รับแต่งตั้งเป็นเลขานุการรัฐมนตรีว่าการกระทรวงวิทยาศาสตร์ เทคโนโลยี และสิ่งแวดล้อม
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 ประชาได้รับเลือกตั้งสมัยที่ 3 ต่อมาเมื่อวันที่ 20 พฤษภาคมของปีเดียวกัน กกต. ได้มีคำวินิจฉัยสั่งการให้สมาชิกภาพของนายประชาสิ้นสุดลง เนื่องจากมีการร้องเรียนว่านายประชาซื้อเสียงในการเลือกตั้ง และจัดให้มีการเลือกตั้งใหม่ ผลปรากฏว่าพลตรี ศรชัย มนตริวัต จากพรรคความหวังใหม่เป็นผู้ได้รับเลือกตั้ง
ประชาได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เป็น สส.สมัยที่ 4 และเขาสนับสนุนให้ธรรมวิชญ์ โพธิพิพิธ บุตรชาย ลงสมัครรับเลือกตั้ง สส.แบบบัญชีรายชื่อ
คดีความ.
ในปี พ.ศ. 2559 เขาถูกศาลฎีกาพิพากษาจำคุก เป็นเวลา 5 ปี ในความผิดฐานเป็นอั้งยี่, กรรโชกทรัพย์, หน่วงเหนี่ยวกักขัง ตามประมวลกฎหมายอาญา และพระราชบัญญัติว่าด้วยการเสนอราคาต่อหน่วยงานของรัฐ (ฮั้วประมูล) พ.ศ. 2542 ในปีต่อมาถูกตัดสินในคดีบุกรุกที่ดินราชพัสดุ จำนวน 1 พันกว่าไร่ ศาลฎีกาลดโทษจำคุก 2 ปี 8 เดือน 
ต่อมาในปี พ.ศ. 2562 ประชา ถูกศาลฎีกาแผนกคดีอาญาของผู้ดำรงตำแหน่งทางการเมือง พิพากษาจำคุก 10 ปี ในคดีจัดตั้งกลุ่มบ้านใหญ่ ฮั้วประมูล ต่อมาคดีสิ้นสุดลงเนื่องจากเสียชีวิตเมื่อวันที่ 16 สิงหาคม 2563
เครื่องราชอิสริยาภรณ์.
ประชา โพธิพิพิธ เคยได้รับพระราชทานเครื่องราชอิสริยาภรณ์ ก่อนจะถูกเรียกคืนเนื่องจากต้องโทษจำคุก
วัดทิพพาวาส

วัดทิพพาวาส เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในแขวงลำปลาทิว เขตลาดกระบัง กรุงเทพมหานคร ที่ตั้งวัดมีเนื้อที่ 20 ไร่ อาณาเขตทิศเหนือติดต่อกับที่ธรณีสงฆ์ ทิศตะวันออกติดต่อกับลำรางข้างวัดทิพพาวาส ทิศใต้ติดต่อกับซอยฉลองกรุง 53 และทิศตะวันตกติดต่อกับคลองลำกอไผ่ วัดยังมีที่ธรณีสงฆ์ 1 แปลง มีเนื้อที่ 36 ไร่ 92 ตารางวา
วัดทิพพาวาสสร้างขึ้นเมื่อ พ.ศ. 2429 ไม่มีประวัติเกี่ยวกับผู้สร้างวัด ประชาชนนิยมเรียกชื่อตามภูมิประเทศที่ตั้งวัดว่า วัดลำกอไผ่ เนื่องจากที่คลองลำกอไผ่มีกอไผ่กอหนึ่งมองเห็นได้แต่ไกล และบางคนเรียกอีกชื่อหนึ่งว่า วัดต้นไทร เนื่องจากมีต้นไทรใหญ่อยู่ในบริเวณวัดมองเห็นได้แต่ไกลเช่นกัน วัดได้รับพระราชทานวิสุงคามสีมาเมื่อวันที่ 4 เมษายน พ.ศ. 2432 ด้านการศึกษา วัดได้เปิดสอนพระปริยัติธรรมตั้งแต่ พ.ศ. 2490 และให้ราชการสร้างโรงเรียนระดับประถมศึกษาในที่ดินเนื้อที่ประมาณ 2 ไร่ และได้ให้ที่ดินสร้างสถานีอนามัยอีกประมาณ 1 ไร่
อาคารเสนาสนะสำคัญได้แก่ อุโบสถ กว้าง 9.60 เมตร ยาว 16.50 เมตร ทรงไทยโบราณ เครื่องบนเป็นไม้สักทั้งหมด กุฏิสงฆ์ จำนวน 8 หลัง หอสวดมนต์ และศาลาการเปรียญ
บริเวณรอบวัดมีชาวมอญอาศัยอยู่เป็นจำนวนมาก สันนิษฐานว่าชาวมอญบริเวณวัดทิพพาวาสคงอพยพเข้ามาในสมัยของเจ้าพระยามหาโยธา (เจ่ง คชเสนี) ในระยะแรกตั้งถิ่นฐานอยู่ที่พระประแดง (จังหวัดสมุทรปราการ) จากนั้นส่วนหนึ่งได้ย้ายมาตั้งถิ่นฐานบริเวณนี้ ในช่วงวันสงกรานต์ ชุมชนจะจัดให้มีประเพณีสงกรานต์แบบมอญขึ้นที่วัดเป็นประจำทุกปี นอกจากการทำบุญสรงน้ำพระแล้วยังมีการเล่นสะบ้าอีกด้วย